Dennis Man a transmis un mesaj de luptă, înainte de amicalele României. Mijlocașul de la Parma s-a declarat încrezător în grupul care s-a format la echipa națională, mărturisind că nu vrea să-i dezamăgească pe români.
România va disputa două dueluri amicale, înainte de EURO 2024. Duelul cu Liechtenstein, de pe 7 iunie, va fi în direct pe Antena 1 și în AntenaPLAY.
Dennis Man, mesaj de luptă înainte de amicalele României
„Sunt foarte încrezător, am încredere în grup. ne aşteptăm să facem meciuri bune şi de ce nu, să ieşim din grupe. Punctul forte este grupul, suntem uniţi, ne simţim foarte bine pe teren. Sper ca la Euro să se vadă acest lucru. Avem o grupă cu adversari dificili, dar dacă vom fi concentraţi, vom face meciuri bune. Suportul fanilor îmi dă putere. Pentru Euro, le transmit să fim uniţi cu toţii, noi jucăm şi pentru ei, să nu-i dezamăgim”, a spus Man.
El a subliniat că îşi doreşte să rămână la Parma, pentru a evolua în Serie A. „Pentru mine a fost un sezon bun, sunt fericit că am îndeplinit obiectivul echipei, acela de a promova în Serie A. Suntem fericiţi. Personal cred că puteam să fac şi mai bine, dar per total sunt fericit cu ceea ce am făcut.Vreau să continui să joc în Serie A. Am avut trei ani în Serie B şi ştiu ce înseamnă. Vreau să joc la cel mai mai înalt nivel, am dorinţa de a evolua cu Parma în Serie A”, a afirmat Dennis Man, pentru FRF TV.
Man a spus că nu are niciun ritual şi nicio superstiţie înainte de meciuri şi dacă ar fi să împrumute ceva de la un jucător de la naţională, ar fi viteza lui Valentin Mihălă.
Promisiunea uriaşă a lui Dennis Man înainte de EURO 2024
Promisiunea uriaşă a lui Dennis Man înainte de EURO 2024. Internaţionalul român are încredere în grupul creat la echipa naţională şi spune că România poate trece de faza grupelor.
Edi Iordănescu a anunţat lotul preliminar pentru EURO 2024, iar printre jucătorii convocaţi se află şi Dennis Man. Jucătorul de la Parma spune că România poate scrie istorie la Campionatul European din Germania şi să se califice în fazele superioare ale competiţiei.
„(n.r. – Putem să depășim faza optimilor, sferturilor?) Eu sunt foarte încrezător și cred în acest grup, știu jucătorii care sunt în acest grup și eu spun că vom face surprize”, a spus Dennis Man în exclusivitate pentru AntenaSport.